Felhívás

a Csabai Kolbászfesztivál
kolbászkészítő programot

hirdet az alábbi feltételekkel.

Az induló 3 fős csapatok feladata, hogy a helyszínen átvett 10 kg kolbászhúsból sütni való kolbászt készítsenek.

A rendezők biztosítják az asztalt, a kolbászhúst, (azt a befizetési utalvány felmutatásával vehetik át a verseny helyszínén!) és a töltéshez szükséges belet. A versenyzőknek fehér kötény vagy köpeny, ill. sapka, vagy kendő használata kötelező.

A csapatok hozzák a hagyományos kézi darálót és töltő gépet, a fűszereket és a munkálatokhoz szükséges eszközöket (kés, műanyag vágódeszka stb.).

A vetélkedés időpontja: 2004. október 24. /VASÁRNAP!/ 10 óra

Helyszíne: Békéscsaba, Városi Sportcsarnok kűzdőtere és a csarnok mellett felállított sátor

Időtartama: maximum 2 óra. 

A részvételnek nem feltétele a versenyzés! 

A versenyben részt vevőcsapatoknak egy darab 50cm-es kolbászt kell leadni a zsűrizéshez, a húsátvételi helyen a láda visszaadásával együtt. A többi a csapat tulajdonát képezi, de az a fesztivál helyszínén tűzvédelmi és higiéniai szempontok miatt nem süthető meg!

A zsűri értékeli a kolbászkészítés folyamatát, a nyerskolbász esztétikai megjelenését, a megsütött kolbász ízét, állagát stb. A zsűri a készítés folyamatának és a nyerskolbász állagának minősítése és rangsorolása alapján az első 100 csapat kolbászát azonos konyhai körülmények között sütik meg, és a verseny díjazottjai e csapatok közül kerülnek ki. Különdíjat, vagy 1-1 csapatnak közvetlenül felajánlott díjat mások is kaphatnak.   

Nevezés díj, mely magában foglalja a hús árát is, a csarnokban: 20.000 Ft. 
(MÁR NEM TUDUNK JELENTKEZÉST FOGADNI A CSARNOKBA!)

Nevezés díj, mely magában foglalja a hús árát is, a sátorban: 15.000 Ft.
A hús átvételekor 2.000.-Ft letéti díjat kell  fizetni a húsos ládáért, melyet a verseny végén, a leadás után a csapat visszakap. 

A verseny díjai  

                             1. díj:   100.000 Ft értékben pénz- és tárgyjutalom 

                             2. díj:     75.000 Ft értékben pénz- és tárgyjutalom

                             3. díj:     50.000 Ft értékben pénz- és tárgyjutalom

                             Különdíjak: a legszebb díszítésű asztal - tárgyjutalom

            a legötletesebben öltözött csapat - tárgyjutalom

                                                   a legtávolabbról érkezett csapat – tárgyjutalom

                                                   a legtávolabbról érkezett résztvevő -tárgyjutalom

                                                   a legidősebb csapattag  - tárgyjutalom 

                                                   a legfiatalabb csapattag - tárgyjutalom

A zsűri a díjakat más megosztásban is odaítélheti és egyéb különdíjakat is adhat. 

                    Információs telefon: 66/449-725; Fax: 66/442-120, fesztival@bmk.hu

                     A jelentkezési lap letölthető a www.kolbaszfesztival.com  internet címről.  

Békéscsaba, 2004. február

                                                                           A Csabai Kolbászfesztivál rendezői
